b"\n_START_ARTICLE_\nRoger Schutz\n_START_SECTION_\nBiografia\n_START_PARAGRAPH_\nVa n\xc3\xa0ixer el 12 de maig de 1915 a la ciutat de Provence, poblaci\xc3\xb3 situada al cant\xc3\xb3 de Vaud, en una fam\xc3\xadlia de religi\xc3\xb3 protestant. Entre 1937 i 1940 va estudiar teologia protestant a la Universitat de Lausana._NEWLINE_El germ\xc3\xa0 Roger va morir el 16 d'agost de 2005 despr\xc3\xa9s de ser apunyalat per Lumini\xc5\xa3a Ruxandra Solcan, una dona romanesa, durant l'oraci\xc3\xb3 vespertina a l'esgl\xc3\xa9sia de la Reconciliaci\xc3\xb3 de Taiz\xc3\xa9. El 23 d'agost d'aquell any se celebraren els funerals, on hi foren presents el president d'Alemanya Horst K\xc3\xb6hler entre altres personalitats internacionals._NEWLINE_Va fer la seva \xc3\xbaltima estada a Catalunya (concretament a Barcelona) l'any 2000, arran de les Trobades Internacionals de la Comunitat de Taiz\xc3\xa9. El successor del germ\xc3\xa0 Roger com a prior de la Comunitat de Taiz\xc3\xa9 fou Alois L\xc3\xb6ser, conegut com a germ\xc3\xa0 Alois, escollit pel fundador 8 anys abans de la seva mort.\n_START_SECTION_\nEstabliment a Taiz\xc3\xa9\n_START_PARAGRAPH_\nEl 20 d'agost de 1940, despr\xc3\xa9s de la derrota de l'ex\xc3\xa8rcit franc\xc3\xa8s i l'ocupaci\xc3\xb3 de part de Fran\xc3\xa7a per l'ex\xc3\xa8rcit alemany, es va establir a la poblaci\xc3\xb3 de Taiz\xc3\xa9, situada prop de M\xc3\xa2con (Borgonya), on viure fins a la seva mort. El 1942 a conseq\xc3\xbc\xc3\xa8ncia de la Segona Guerra Mundial es va refugiar a Su\xc3\xafssa, ja que va t\xc3\xa9mer la persecuci\xc3\xb3 de la Gestapo per haver amagat en el seu domicili diversos opositors a l'ocupaci\xc3\xb3 alemanya de Fran\xc3\xa7a, aix\xc3\xad com a ciutadans jueus. Despr\xc3\xa9s de l'alliberament de Borgonya de l'ocupaci\xc3\xb3 nazi l'any 1944 va retornar a Taiz\xc3\xa9 amb tres companys i es va ocupar all\xc3\xad d'orfes de guerra, per\xc3\xb2 tamb\xc3\xa9 de presoners de guerra, el que li va cobrar el recel dels ve\xc3\xafns._NEWLINE_El 1949 set homes d'aquest cercle -entre ells Roger Sch\xc3\xbctz com a prior- es van comprometre a la vida en celibat i van fer vots de pobresa, establint aix\xc3\xad la Comunitat de Taiz\xc3\xa9. Aquesta comunitat ecum\xc3\xa8nica avui en dia est\xc3\xa0 integrada per m\xc3\xa9s de cent germans protestants i cat\xc3\xb2lics provinents de vint-i-cinc pa\xc3\xafsos, que viuen nom\xc3\xa9s del seu treball (terrisseria, edici\xc3\xb3 de llibres religiosos) i no accepten donacions. La profunda espiritualitat i la vida conseq\xc3\xbcent de Roger Sch\xc3\xbctz i els altres germans de la congregaci\xc3\xb3 sempre ha atret a Taiz\xc3\xa9 molts joves de nombrosos pa\xc3\xafsos._NEWLINE_Una de les majors preocupacions del germ\xc3\xa0 Roger fou la reconciliaci\xc3\xb3 dels cristians. Des de l'agost de 1971 existeix un representant permanent de la comunitat a Roma.\n_START_SECTION_\nPremis i reconeixements\n_START_PARAGRAPH_\nVa guanyar el Premi de la Pau del Comer\xc3\xa7 Llibreter Alemany. L'any 1988 el premi UNESCO de l'educaci\xc3\xb3 a favor de la pau, i el 1989 fou guardonat amb el Premi Internacional Carlemany, concedit a la ciutat d'Aquisgr\xc3\xa0, en reconeixement dels seus esfor\xc3\xa7os per aconseguir la unitat dels europeus."